Uznesenie Okresného súdu Malacky sp. zn. 31C/2/2024 z 17. 5. 2024
Uznesenie Okresného súdu Malacky z 17. mája 2024, sp. zn. 31C/2/2024, ECLI:SK:OSMA:2024:1624200022.1
Súd: Okresný súd Malacky
Spisová značka: 31C/2/2024
ECLI: ECLI:SK:OSMA:2024:1624200022.1
Dátum vydania: 17. 5. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Malacky 31C/2/2024 1624200022 17. 05. 2024 JUDr. Rastislav Žigo ECLI:SK:OSMA:2024:1624200022.1
Uznesenie Okresný súd Malacky v právnej veci žalobkyne: A. B., nar. XX.XX.XXXX, trvale bytom C., C. D. XXXX/ XX, proti žalovanému: E. B., nar. X.XX.XXXX, trvale bytom C., C. D. XXXX/XX, o návrhu na obnovenie bezpodielového spoluvlastníctva manželov, takto rozhodol: I. Súd konanie zastavuje. II. Žalovaný nemá nárok na náhradu trov konania. odôvodnenie: 1. Žalobkyňa sa žalobou podanou na tunajšom súde dňa 3.1.2024 domáhala, aby súd obnovil bezpodielové spoluvlastníctvo manželov zaniknutého počas trvania manželstva v zmysle § 151 Občianskeho zákonníka. 2. Na pojednávaní dňa 17.5.2024 zobrala žalobkyňa žalobu voči žalovanému v celom rozsahu späť a žiadala konanie zastaviť. Žalovaný so späťvzatím žaloby súhlasil, pričom uviedol, že si náhradu trov konania neuplatňuje. 3. Podľa § 144 zákona č. 160/2015 Z. z. Civilného sporového poriadku (ďalej len CSP), žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Podľa § 146 ods. 1 CSP, súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 6. Vzhľadom na skutočnosť, že žalobkyňa vzala žalobu v celom rozsahu späť, súd konanie podľa § 145 ods. 1 CSP zastavil. 7. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 8. Podľa § 256 ods.1 CSP, ak strana procesne zavinila zastavenie konania, súd prizná náhradu trov konania protistrane. 9. Súd rozhodol o trovách konania podľa § 256 ods. 1 CSP a žalovanému nepriznal ich náhradu, nakoľko žalobkyňa síce procesne zavinila zastavenie konania, nakoľko zobrala žalobu späť bez uvedenia dôvodu, žalovaný však uviedol, že si trovy konania neuplatňuje a ani mu žiadne nevznikli.
Poučenie: Proti tomuto uzneseniu nie je prípustné podať odvolanie.

Zdroj: KAUZIS.SK – https://www.kauzis.sk/judikatura/r/ECLI:SK:OSMA:2024:1624200022.1 (dáta aktuálne k 15. 11. 2026). Záväzné je znenie zverejnené súdom.




